Ľubica Vargicová

Ľubica Vargicová (* 21. jún 1968, Bratislava) je slovenská operná speváčka (soprán). 

 Životopis 
Študovala na Konzervatóriu a neskôr na VŠMU v Bratislave u profesorky Vlasty Hudecovej Ľubica Vargicová, snd.sk. Spolu s manželom, hudobníkom Martinom Vargicom, žije v Bratislave a má tri deti.

Už ako poslucháčka VŠMU hosťovala v Slovenskom národnom divadle ako Kráľovná noci v Čarovnej flaute alebo ako Violeta v Traviate. Neskôr sa stala riadnou členkou súboru a predstavila sa v rôznych úlohách, kde využila svoj koloratúrny soprán. Na medzinárodnej scéne sa prvýkrát úspešne predstavila na Salzburskom festivale v postave Olympie v Offenbachových Hoffmannových poviedkach v roku 2003. Krátko na to spievala vo Viedenskej štátnej opere v titulnej postave Belliniho La Somnambulla.

Ľubica Vargicová sa pravidelne objavuje na významných operných scénach v Mníchove, Zürichu, Berne, Prahe, Budapešti, Berlíne, Lime atď. Vo Viedni spievala s veľkým úspechom Gildu vo Verdiho Rigolettovi, v Hamburgu Violetu v Traviate.Operná speváčka Ľubica Vargicová sa narodila pred 40 rokmi, kultura.sme.sk

 Ocenenia 
 1998 - Cena Tatrabanky za umenie
 1999 - cena Literárneho fondu
 2000 - Krištáľové krídlo v kategórii hudba

 Referencie 

 Externé odkazy 
 Hudobné centrum.sk
 Ľubica Vargicová: Svoju prácu chápem ako poslanie tlmočiť krásu hudby divákom na operaslovakia.sk
 Ľubica Vargicová jubiluje, tlieskal jej kus sveta na operaslovakia.sk
 Operná speváčka Ľubica Vargicová je skutočná diva. Nielen na javisku, ale aj doma. na superbabky.sk

Kategória:Slovenské operné speváčky
Kategória:Sopranistky
Kategória:Držitelia Krištáľového krídla
Kategória:Osobnosti z Bratislavy
Kategória:Cena Literárneho fondu